OpenLLM-France/wikimedia huggingface dataset:
# Penegoes

Penegoes ( escolteu-ne la pronunciació en gal·lès) és un poblet en la comarca gal·lesa de Powys, en l'antic comtat de Montgomeryshire; està situat en la carretera A489 entre Glantwymyn i Machynlleth. Sembla que el nom de Penegoes procedeix de Penegwest, pel nom d'un petit sobirà gal·lès (Egwest), que hi fou decapitat. El 1987 la Comissió Gal·lesa per als Límits dels Governs Locals fusionà Isygarreg, Penegoes i Uwchygarreg per fer la comunitat de Cadfach, amb capitalitat a Penegoes, que n'era el nucli més gran.
L'església del poble està dedicada a Sant Cadfarch; citada per primer cop el 1254, fou reconstruïda enterament el 1877 amb plànols de John Pritchard. La població fou el lloc de naixença del pintor paisatgista Richard Wilson (1714-1782), i el bard i príncep de la nació Rheged Llywarch Hen es retirà a un lloc proper, Dolguog.

## Població

* 1801: 694
* 1831: 826
* 1861: 1126
* 1891: 720
* 1921: 519
* 1951: 337
* 1971: 273
* 2005: 550 ap.
Estadística per tota l'àrea de Glantwymyn (que comprèn la parròquia de Penegoes): 1.953 persones segons el cens del 2001.

## Referències

* ↑ http://www.cpat.demon.co.uk/projects/longer/churches/montgom/16395.htm Arxivat 2008-05-12 a Wayback Machine.

## Enllaços externs

* Penegoes a la base de dades històrica GENUCKI (anglès)
* Campanya per la millora de la carretera amb Machynlleth (anglès)
* El Powys victorià per a estudiants: la zona de Machynlleth i la vall del Dyfi (anglès)
* Evolució de la població entre 1841 i 1901 (anglès)
# Melle

«Melle» té aquests significats:
* Toponímia:
** Melle (Baixa Saxònia), ciutat de la Baixa Saxònia (Alemanya)
** Melle (Bèlgica), municipi a la província de Flandes Oriental (Bèlgica)
** Melle (Deux-Sèvres), ciutat a Poitou-Charentes (França)
** Lou Mèl, municipi de la província de Cuneo (Itàlia)
* Biografies:
** Van Melle (neerlandès) o Von Melle (alemany) és un patronímic a Bèlgica, Alemanya i als Països Baixos
** Perfetti Van Melle, fabricant neerlandès de caramels
Viccionari
# Piansano

Piansano és un comune (municipi) de la Província de Viterbo, a la regió italiana del Laci, situat a uns 90 km al nord-oest de Roma i a uns 25 km al nord-oest de Viterbo.
Piansano limita amb els municipis següents: Arlena di Castro, Capodimonte, Cellere, Valentano i Tuscània.
L'any 2004 la seva població era de 2.232 habitants.

## Referències

* ↑ Totes les dades de població: Institut Nacional d'Estadística (Itàlia)(ISTAT).
# Meritamon (filla de Seti I)

Meritamon fou una princesa egípcia filla del faraó Seti I.
Com era tradicional a les dinasties egípcies, Meritamon es va casar amb el seu germà Ramsès II. Aquest més tard es va casar amb una filla pròpia que havia tingut amb Nefertari i que també es deia Meritamon, però probablement aquesta Meritamon va morir abans del casament amb l'altra.

## Vegeu també

* La dona a l'Antic Egipte

## Referències

* ↑ Pope, Charles N. The Princes of Persia (en anglès). DomainOfMan.com, 2020-10-01, p. 187.
# Pic de la Tribuna

El Pic de la Tribuna és una muntanya de 2.493,5 m d'altitud situada en el límit entre el Capcir i el Donasà, al Llenguadoc (Occitània), entre els termes comunals de Font-rabiosa i d'Artigues. Està situat a la zona nord-oest del terme comunal de Font-rabiosa, a l'extrem sud del d'Artigues, pertanyent al Donasà, del Llenguadoc occità. És a la Serra dels Castellets, a l'est de la Portella del Llaurentí i al nord-est de l'Estany de la Portella d'Orlú.

## Referències

* ↑ El Pic de la Tribuna en els ortofotomapes de l'IGN
# Micron Technology

Micron Technology, Inc. és un fabricant nord-americà de memòria d'ordinador i emmagatzematge de dades d'ordinador, incloent memòria dinàmica d'accés aleatori, memòria flaix i unitats flash USB. Té la seu a Boise, Idaho. Els seus productes de consum es comercialitzen sota les marques Crucial i Ballistix. Micron i Intel van crear conjuntament IM Flash Technologies, que va produir memòria flaix NAND. Va ser propietari de Lexar entre 2006 i 2017.
Micron va ser fundada a Boise, Idaho, el 1978 per Ward Parkinson, Joe Parkinson, Dennis Wilson i Doug Pitman com a empresa de consultoria de disseny de semiconductors. El finançament d'inici va ser proporcionat pels empresaris locals d'Idaho Tom Nicholson, Allen Noble, Rudolph Nelson i Ron Yanke. Més tard va rebre finançament del multimilionari d'Idaho JR Simplot, la fortuna del qual es va fer amb el negoci de la patata. El 1981, la companyia va passar de la consultoria a la fabricació amb la finalització de la seva primera unitat de fabricació d'oblies ("Fab 1"), produint xips DRAM de 64K.

## Referències

* ↑ Crucial service center in India Arxivat 2019-11-03 a Wayback Machine., Service Center Contact, November 3, 2019.
* ↑ Error en sol·licitar la Plantilla:cite press release: El paràmetre title ha d'estar especificat.
* ↑ «Longsys Acquires Lexar Brand, a Leading Brand for High-Performance Removable Storage Solutions» (en anglès). Longsys.com. https://web.archive.org,+31-08-2017. Arxivat de l'original el 1 September 2017. [Consulta: 13 setembre 2017].
* ↑ «Micron Company Milestones» (en anglès). Micron. Arxivat de l'original el 2014-12-02. [Consulta: 7 juny 2012].
* ↑ Allan, Roy A. A history of the personal computer: the people and the technology (en anglès). https://archive.org.+ Allan Publishing, 2001, p. 16. ISBN 0-9689108-0-7.
# Philautus lunatus

Philautus lunatus és una espècie de granota que es troba a Sri Lanka.
Està amenaçada d'extinció per la pèrdua del seu hàbitat natural.

## Referències

* Manamendra-Arachchi, K. & Pethiyagoda, R. 2004. Philautus lunatus. Llista Vermella d'Espècies Amenaçades de la UICN 2006. Consulta: 8 de gener de 2008.
# Philautus malcolmsmithi

Philautus malcolmsmithi és una espècie extinta de granota que va viure a Sri Lanka.

## Referències

* Manamendra-Arachchi, K. & de Silva, A. 2004. Philautus malcolmsmithi. Llista Vermella d'Espècies Amenaçades de la UICN 2006. Consulta: 8 de gener de 2008.
# Piter Jelles Troelstra

Piter Jelles Troelstra (Ljouwert, 1860- La Haia, 1930) fou un poeta i polític frisó.
Es va interessar de ben jove per la política i milità en el Friese Volkspartij (Partit Popular Frisó), però adoptaria el socialisme com a ideologia. Més tard fundaria la Sosiael Demokratysk Frysk Forbân (Unió Socialdemòcrata Frisona), unida a la Sociaal-Democratische Bond o SDB, però el 1893 el deixaria per fundar el Sociaal Democratische Arbeiders Partij a la amb el qual obtindria l'acta de diputat per Frísia durant el període 1918-1930 i des del qual defensaria les reivindicacions culturals frisones i el sufragi universal. El 1918, inspirat en la Revolució russa i aprofitant la derrota alemanya en la Primera Guerra Mundial, va incitar un aixecament socialista que va fracassar i va malmetre el seu prestigi.
També va fundar el 1881 el diari It jone Fryslân, des d'on es van fer popular els Fryske winterj ûnenocht (Celebracions frisones d'hivern), teatre i cabaret en frisó a les tavernes, molt criticat pels predicadors cristians Wunkes i Huisman.

## Bibliografia

* 1881: Fryske Brilloftswille
* 1881: Oan 'e Sédyk
* 1881: Wiersizzer fan âlde Foekje fan Heech
* 1881: It jonge Fryslân
* 1885: Fij, Lútsen!
* 1886: Nei de Stoarm
* 1886: Nij Frysk Lieteboek
* 1909: Rispinge
* 1910: Fen Liet en Libben
* 1930: Gedenkschriften
# Pitelová

Pitelová és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1264.
# Gran Premi de la Música Japonesa

El Gran Premi de la Música Japonesa (日本歌謡大賞, Nihon Kayō Taishō) fou un premi de música actiu entre l'any 1970 i 1993 organitzat per la "Unió de Productors d'Emissores Musicals", formada per les emissores FTV, NTV, TV Asahi, TV Tokyo, Nippon Broadcasting System, Nippon Cultural Broadcasting, RF Radio Nippon i FM Tokyo. El concurs es va idear també com una contraaposta al Japan Record Awards, organitzat per la TBS. La majoria de les edicions es van celebrar al conegut Nippon Budokan. L'any 1988 no es va celebrar l'edició com a mostra de respecte a la salut de l'Emperador Showa, que moriria poc després, el gener de 1989.

## Seus

* 1970-1971: Keio Plaza Hotel (Shinjuku)
* 1972: Teatre Shinjuku Koma (Shinjuku)
* 1973-1974: Nippon Budokan (Chiyoda)
* 1975: Nakano Sun Plaza (Nakano)
* 1976-1978: Nippon Budokan (Chiyoda)
* 1979: NHK Hall (Shibuya)
* 1980-1992: Nippon Budokan (Chiyoda)
* 1993: Tokyo Bay NK Hall (Urayasu, Prefectura de Chiba)

## Llista d'edicions i guanyadors

| Any | Intèrpret | Cançó | Cadena |
| 1970 | Keiko Fuji | "Keiko no yume wa yoru hiraku" (圭子の夢は夜ひらく) | Cap |
| 1971 | Kiyohiko Ozaki | "Mata au hi made" (また逢う日まで) | Tokyo 12 |
| 1972 | Rumiko Koyanagi | "Seto no Hanayome" (瀬戸の花嫁) | FTV |
| 1973 | Kenji Sawada | "Kikenna futari" (危険なふたり) | NTV |
| 1974 | Shinichi Mori | "Erimo Misaki" (襟裳岬) | NET |
| 1975 | Akira Fuse | "Cyclamen no kaori" (シクラメンのかほり) | Tokyo 12 |
| 1976 | Harumi Miyako | "Kita no yado kara" (北の宿から) | FTV |
| 1977 | Kenji Sawada | "Katte ni Shiyagare" (勝手にしやがれ) | NTV |
| 1978 | Pink Lady | "Southpaw" (サウスポー) | TV Asahi |
| 1979 | Hideki Saijō | "Young Man (Y.M.C.A.)" | Tokyo 12 |
| 1980 | Aki Yashiro | "Ame no Bojō" (雨の慕情) | FTV |
| 1981 | Akira Terao | "Ruby no yubi wa" (ルビーの指環) | NTV |
| 1982 | Hiromi Iwasaki | "Madonna-tachi no Lullaby" (聖母たちのララバイ) | TV Asahi |
| 1983 | Toshihiko Tahara | "Saraba... Natsu" (さらば・・・夏) | TV Tokyo |
| 1984 | Hiroshi Itsuki | "Nagare gawa enka" (長良川艶歌) | FTV |
| 1985 | Masahiko Kondō | "Taishō" (大将) | NTV |
| 1986 | Akina Nakamori | "Fin" | TV Asahi |
| 1987 | Masahiko Kondō | "Naite mirya iijan" (泣いてみりゃいいじゃん) | TV Tokyo |
| 1988 | - | - | - |
| 1989 | Hikaru Genji | "Taiyō ga Ippai" (太陽がいっぱい) | FTV |
| 1990 | Takao Horiuchi | "Koi Uta Tsuzuri" (恋唄綴り) | NTV |
| 1991 | Tunnels | "Nasakenee" (情けねえ) | TV Asahi |
| 1992 | Kaori Kōzai | "Hanabanka" (花挽歌) | TV Tokyo |
| 1993 | Takao Horiuchi | "Kagebōshi" (影法師) | FTV |

## Referències

* ↑ La gala va ser suspesa com a mostra de respecte i preocupació per l'estat de salut de l'Emperador Showa.
# Kinel

Kinel o Kinell - Кинель (rus) és una ciutat de l'óblast de Samara, a Rússia, és centre administratiu del raion homònim. Es troba prop de la confluència dels rius Bolxoi Kinel amb el Samara. És a 33 km al sud-oest de Samara, la capital de la província.
Pertanyen a aquesta ciutat els possiolki d'Alekséievka i Ust-Kinelski.
# Garamli Moti

Garamli Moti fou un petit estat tributari protegit del sud de Kathiawar, a la presidència de Bombai.
Estava format per un únic poble, amb un únic tributari. La població el 1881 era de 327 habitants. Els ingressos s'estimaven el 1881 en 200 lliures de les quals 19 eren pagades com a tribut al Gaikwar de Baroda i 3 al nawab de Junagarh.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Karl Elsener

Karl Elsener (Bülach, 13 d'agost de 1934 - Zúric, 27 de juliol de 2010), de vegades esmentat com Charles Elsener o Charly Elsener, fou un jugador de futbol suís que jugava de porter.
Començà a les categories inferiors del FC Aarau l'any 1944. La temporada 1953/54 va jugar a la Lliga Nacional B amb el Winterthur FC, i, finalment, un any més tard fitxà pel Grasshopper-Club Zürich, on obtingué els seus majors èxits. L'any 1954 fou segon a la lliga. El 1956 guanyà el doblet (lliga i copa), seguit de dos subcampionats consecutius el 1957 i 1958.
El 16 d'abril de 1958 Karl Elsener debutà a l'edat de 23 anys amb la selecció en un partit a París davant França que finalitzà amb empat a 0. En total jugà 34 partits amb la selecció, entre 1958 i 1966. Jugà dos Campionats del Món, el 1962 i 1966.
Acabà la seva carrera al Lausanne-Sports i al FC Luzern. A l'edat de 36 anys (1970) es retirà del futbol després de 18 anys a l'elit.

## Enllaços externs

* WM-Enzyklopädie, AGON, 2002, ISBN 3-89784-205-X
* FIFA.com Arxivat 2011-06-07 a Wayback Machine.
Karl Elsener amb Suïssa - Caixes de navegació :
Selecció de futbol de Suïssa – Copa del Món de futbol 1962
1 Elsener •
2 Permunian •
3 Stettler •
4 Kernen •
5 Morf •
6 Rösch •
7 Schneiter •
8 Tacchella •
9 Grobéty •
10 Kehl •
11 Meier •
12 M. Vonlanthen •
13 Weber •
14 Allemann •
15 Antenen •
16 Dürr •
17 Eschmann •
18 Pottier •
19 Rey •
20 R. Vonlanthen •
21 Wüthrich •
22 Frigerio •
Seleccionador: Rappan
Selecció de futbol de Suïssa – Copa del Món de futbol 1966
1 Elsener •
2 Allemann •
3 Armbruster •
4 Bäni •
5 Brodmann •
6 Dürr •
7 Führer •
8 Gottardi •
9 Grobéty •
10 Hosp •
11 Kuhn •
12 Eichmann •
13 Künzli •
14 Leimgruber •
15 Odermatt •
16 Quentin •
17 Schindelholz •
18 Schneiter •
19 Stierli •
20 Tacchella •
21 Vuilleumier •
22 Prosperi •
Seleccionador: Foni :
# Karl Dörge

Karl Dörge (Müllerdorf, 5 de novembre de 1899 - Bensberg, 16 de juny de 1975) va ser una matemàtic alemany.
Dörge era fill d'un pastor protestant que es va bellugar durant la seva infància per diferents localitats saxones, fins que va acabar el estudis secundaris el 1915 a Torgau. Després d'allistar-se a l'exèrcit per la Primera Guerra Mundial, va començar els estudis universitaris el 1919 a la universitat de Berlín, en la qual es va doctorar el 1925 amb una tesi dirigida per Issai Schur. Aquest mateix any, va donar una conferència al congrés anual de la Societat Alemanya de Matemàtics. El 1926 va obtenir l'habilitació docent a la universitat de Colònia en la que va romandre fins a la seva jubilació el 1968. A partir de 1936 va ser professor titular, substituint Hans Hamburger qui havia estat apartat de la docència per la seva ascendència jueva. Les seves especialitats van ser les funcions reals, les probabilitats i la teoria analítica de nombres. A partir de 1944 va dirigir el departament de matemàtica actuarial que s'havia creat aquell any a la universitat.

## Referències

* ↑ Vogt, 2012, p. 53.
* ↑ Roquette, 2001, p. 561.
* ↑ Scharlau, 1990, p. 193.
* ↑ Haupts, 2007, p. 349.
* ↑ Scharlau, 1990, p. 192.
* ↑ Haupts, 2007, p. 355-356.
* ↑ Haupts, 2007, p. 356.

## Bibliografia

* Haupts, Leo. Die Universität zu Köln im Übergang vom Nationalsozialismus zur Bundesrepublik (en alemany). Böhlau Verlag, 2007. ISBN 978-3-412-17806-2.
* Scharlau, Winfried. Mathematische Institute in Deutschland 1800–1945 (en anglès). Springer, 1990. ISBN 978-3-528-08992-4.
* Roquette, Peter «Class Field Theory in Characteristic p, its Origin and Development» (en anglès). Advanced Studies in Pure Mathematics, Vol. 30, 2001, pàg. 549-631. DOI: 10.2969/aspm/03010549. ISSN: 0920-1971.
* Vogt, Annete. «Berlin». A: Birgit Bergmann, Moritz Epple, Ruti Ungar (eds.). Transcending Tradition: Jewish Mathematicians in German Speaking Academic Culture (en anglès). Springer, 2012, p. 44-55. ISBN 978-3-642-22463-8.

## Enllaços externs

* O'Connor, John J.; Robertson, Edmund F. «Karl Dörge» (en anglès). MacTutor History of Mathematics archive. School of Mathematics and Statistics, University of St Andrews, Scotland.
# Karl Elmendorff

Karl Elmendorff (25 d'octubre de 1891 - 21 d'octubre de 1962) fou un director d'orquestra alemany.
Nascut a Düsseldorf, Elmendorff estudià música a l'Escola Superior de Música de Colònia des de 1913 fins a 1916 amb Fritz Steinbach i Hermann Abendroth. Al principi de la seva carrera, va dirigir a una sèrie de ciutats entre elles:
* 1916 a 1920 a Düsseldorf
* 1920 a 1923 a Magúncia
* 1923 a 1924 a Hagen
* 1925 a l'Òpera Estatal de Munic
* 1927 a 1942 al Festival de Bayreuth
Elmendorff també va ser un convidat a diverses ciutats europees, fins i tot al Liceu i a La Scala.
# Kirkham

* Per a altres significats, vegeu «Donald Kirkham».
Les ruïnes del priorat de Kirkham es troben a la vora del riu Derwent, a Kirkham, North Yorkshire, Anglaterra. El priorat agustí va ser fundat a la dècada de 1120 per Walter l'Espec, senyor de la propera Helmsley, que també va construir l'abadia de Rievaulx. El priorat fou dissolt el 8 de desembre de 1539 durant la dissolució dels monestirs. La llegenda diu que Kirkham va ser fundat en record de l'únic fill de l'Espec que havia mort a prop com a conseqüència que un senglar va espantar el seu. La zona es va utilitzar més tard per provar els vehicles d'aterratge del dia D, i va ser visitada per Winston Churchill. Les ruïnes ara estan catalogades de grau I i estan a càrrec de English Heritage.
La porta del priorat de Kirkham, construïda c. 1290–95, és un exemple de l'arquitectura medieval gòtica anglesa. Es tracta d'una rara supervivència d'un portal d'aquest tipus, comparable a la del priorat de Butley a Suffolk. Té un ampli arc de motllures contínues amb un frontó croquetat que puja a les finestres, amb escultures de Sant Jordi i el Drac a l'esquerra, i David i Goliat a la dreta. A sobre de l'arc hi ha un Crist en un rebaix oval apuntat, i dues figures a sota de Sant Bartomeu i Sant Felip, en nínxols. També hi ha molts escuts amb els armorials dels diferents benefactors del Priorat, com ara les armes dels de Ros, Scrope, de Forz, Vaux, FitzRalph i Espec (3 rodes de carro, cadascuna amb 6 radis).
* Armes dels Scrope
* Armes de de Forz
* Armes dels de Clare
* Armes dels de Ros

## Notes

* ↑ David Prudames. «Yorkshire priory commemorates Churchill's secret visit on eve of D-Day». Culture24, 21-05-2004. [Consulta: 7 December 2009].

## Bibliografia

* «Houses of Austin canons: Priory of Kirkham». A: A History of the County of York: Volume 3. Victoria County History (digital version courtesy of British History Online), 1974, p. 219–222.
* English Heritage Listed Buildings text

## Enllaços externs

* Kirkham priory
* Priory Portal
* Visitor information: English Heritage
* Historic England. «Details from listed building database (1149116)». National Heritage List for England.
# Vouxey

Vouxey és un municipi francès, situat al departament dels Vosges i a la regió del Gran Est. L'any 2017 tenia 138 habitants.

## Demografia

El 2007 la població era de 167 persones. Hi havia 58 famílies, 84 habitatges, 60 habitatges principals, 14 segones residències i deu estaven desocupats.

## Economia

El 2007 la població en edat de treballar era de 106 persones. Hi havia quatre empreses de fabricació de productes industrials, una empresa de construcció i una entitat de l'administració pública.
L'any 2000 hi havia vuit explotacions agrícoles que conreaven un total de 396 hectàrees.
El 2009 hi havia una escola elemental integrada dins d'un grup escolar amb les comunes properes formant una escola dispersa.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
# Psedakh

Psedakh (en rus: Пседах) és un poble de la República d'Ingúixia que el 2020 tenia 5.934 habitants.

## Referències

* ↑ Численность населения Российской Федерации по муниципальным образованиям на 1 января 2020 года
# Torre Inbisa

La Torre Inbisa és un gratacel de l'Hospitalet de Llobregat (Barcelonès). Fou completada el 2010 i té 25 pisos i una alçada de 104 m. Està situada a la Plaça d'Europa nº9. Arquitecte: Nicanor García.

## Vegeu també

* Llista de gratacels del Barcelonès

## Referències

* ↑ Torre Inbisa | Buildings | EMPORIS - emporis.com
# Era Mòla de Bagergue

Era Mòla de Bagergue és un molí fariner del poble de Bagergue, al municipi de Naut Aran (Vall d'Aran) inclòs en l'Inventari del Patrimoni Arquitectònic de Catalunya.

## Descripció

Era Mòla de Bagergue, sota la població, se situa en la riba esquerra d'Unhòla, vora d'una gran pedra i prop de la palanca que travessa dit riu. L'edifici, tot i les transformacions, conserva estructures interessants i les velles pedres de moldre; la coberta de doble vessant, però, amenaça ruïna i ja comencen a cedir les bigues.

## Història

Un Sanç Fabri documenta amb el seu cognom l'existència d'un primer establiment de tipus industrial a Bagergue (1313). El qüestionari de Francisco de Zamora ens informa que a Baguergue hi havia un molí propi (1789). Molí de farina que a mitjan segle xix constituïa una renda important del Comú. Restà en actiu fins que s'hi conrearen cereals, i tot seguit s'hi instal·la una Central municipal (1927) que funcionà fins que es vengué a Fecsa per 40.000km (1960)

## Referències

* 1 2 «Era Mòla de Bagergue». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Drac Capallà

En Capallà és un drac vinculat a les zones d'Horta i el Carmel, Barcelona. És una figura foguera d'aspecte feréstec amb una estructura pensada per a dos portadors i amb un seguit de punts de llançament de pirotècnia repartits entre la boca, les ales i la cua.
La iniciativa de construir la bèstia va sorgir el 1988, quan es va creure convenient d'organitzar una colla de drac, perquè al barri del Carmel ja n'hi havia una de diables. A partir d'uns dibuixos de Dolors Castilla, l'imatger cardoní Toni Mujal va donar vida al nou drac, que es va enllestir el 1990.
En Capallà es va estrenar a les festes de tardor d'Horta-Guinardó d'aquell mateix any, però encara no tenia nom. De fet, el nom l'hi van posar arran d'una anècdota d'aquesta primera sortida: els portadors el guiaven dient «cap aquí» i «cap allà», i arran d'això decidiren de batejar-lo amb el nom de Capallà. Més endavant, Mujal mateix va fer-ne una còpia més lleugera perquè fos de més bon portar. Va escollir una combinació singular de fibra de vidre i kevlar, un material molt resistent que suporta perfectament el foc i els cops.
Amb els anys, el drac Capallà ha esdevingut un dels protagonistes principals dels correfocs i espectacles pirotècnics del districte. Juntament amb les colles de diables i tabalers, sovint es deixa veure en trobades i celebracions de la ciutat, sempre portat per la colla Drac d'Horta – el Carmel.

## Referències

* 1 2 3 4 5 6 7 8 9 «Drac Capallà». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Bellefontaine Neighbors

Bellefontaine Neighbors és una població dels Estats Units a l'estat de Missouri. Segons el cens del 2000 tenia 11.271 habitants.

## Demografia

Segons el cens del 2000, Bellefontaine Neighbors tenia 11.271 habitants, 4.388 habitatges, i 2.966 famílies. La densitat de població era de 993,6 habitants per km².
Dels 4.388 habitatges en un 32,8% hi vivien nens de menys de 18 anys, en un 42,8% hi vivien parelles casades, en un 20,7% dones solteres, i en un 32,4% no eren unitats familiars. En el 29,4% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,1% tenia menys de 18 anys, un 8,2% entre 18 i 24, un 29,8% entre 25 i 44, un 20,2% de 45 a 60 i un 17,7% 65 anys o més.
L'edat mediana era de 38 anys. Per cada 100 dones de 18 o més anys hi havia 83,2 homes.
La renda mediana per habitatge era de 40.007 $ i la renda mediana per família de 44.314 $. Els homes tenien una renda mediana de 34.909 $ mentre que les dones 26.202 $. La renda per capita de la població era de 18.911 $. Entorn del 5,4% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bellefontaine Neighbors». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- Bellefontaine Neighbors». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].